VESA

VESA (varem Video Electronics Standards Association) on rahvusvaheline mittetulundusühendus, mis tegeleb tehniliste standardite välja töötamise, kehtestamise ja toetamisega. Organisatsioon tegutseb peamiselt kuvaliideste standarditega personaalarvutite, tööjaamade ja tarbeelektroonika valdkondades. VESA-sse kuulub rohkem kui 325 hääleõiguslikku liiget üle maailma.

 Ajalugu 
pisi|vasakul|VESA esimene kuvastandard Super VGA oli VGA laiendus.

1988. aasta novembris kuulutas Jaapani ettevõte NEC koos partneritega välja ühingu asutamise, mille eesmärk oli edendada Super VGA kuvastandarditBrownstein, Mark. (14. november 1988). NEC Forms Video Standards Group. InfoWorld, 10(46), 3–3.. Tegu oli IBM-i loodud suletud VGA standardi täiustatud versiooniga. Mittetulundusühendus asutati 17. juulil 1989 Californias Ameerika Ühendriikides.

3. mail 2006 kiitis VESA heaks ilmselt ühe oma kõige mõjukama kuvastandardi DisplayPort versiooni 1.0New DisplayPort(TM) Interface Standard for PCs, Monitors, TV Displays and Projectors Released by the Video Electronics Standards Association. VESA. Vaadatud 23. veebruaril 2024. Erinevalt konkureeriva HDMI liidese arendajast ei küsi VESA DisplayPorti kasutajatelt litsentsitasu, kuna standard on avatudJacobi, Jon L., & Brown, Michael. (4. august 2023). HDMI vs. DisplayPort: Which display interface reigns supreme?. PCWorld. Vaadatud 23. veebruaril 2024.. Standardit on 2023. aasta seisuga uuendatud üheksa korda ja selle viimane versioon on 2.1.

 Standardid 
pisi|vasakul|DisplayPorti pesa on ülal paremal.

VESA tegeleb eelkõige kuvaritega seotud standardite välja töötamisega. Nende hulka kuuluvad näiteks DisplayPort kuvaliides, DisplayHDR HDR-video kvaliteedistandard ja DSC (DisplayCompressionCodecs) pakkimisstandard. Standardid on enamasti avatud ja nende kasutamise eest ei nõuta tasu.Standards & Specifications. VESA. Vaadatud 23. veebruaril 2024.

DisplayPorti kõrval on tõenäoliselt tuntuim teine VESA standard FDMI (Flat Display Mounting Interface)FDMI. PCMag. Vaadatud 23. veebruaril 2024.. FDMI-le viidatakse sagedasti kui VESA kinnitusele, millega kinnitatakse kuvar või teler hoidja või seina külgeVESA Mounting Interface Standard. PCMag. Vaadatud 23. veebruaril 2024.. Kinnitus on nõnda levinud, et selle algse tähistuse asemel kasutatakse hoopis VESA enda nime.

 Viited 

 Välislingid 

Kategooria:Standardite organisatsioonid